Antanas Dzikas

Antanas Dzikas (1897 m. Kėdainių apskr. – 1954 m. spalio 10 d. Filadelfijoje, JAV) – vargonininkas ir chorvedys.

 Biografija 

Iš pradžių vargonų mokėsi pas vietos vargonininką, vėliau tobulinosi Juozo Naujalio vargonininkų kursuose Kaune. Būdamas 14 metų, pradėjo vargonininkauti Moniškuose (Utenos r.), vėliau – Panevėžyje ir Kėdainiuose.

1914 m. atvyko į JAV, mokėsi bažnytinės muzikos, vargonininkavo Pensilvanijos valstijoje, vadovavo chorams Niujorko apylinkėje.

Nuo 1929 m. vargonininkavo ir vadovavo chorui Šv. Jurgio lietuvių parapijoje Filadelfijoje.

Nuo 1937 m. iki mirties vadovavo lietuviškoms radijo valandėlėms. Priklausė įvairioms lietuvių organizacijoms, nuo 1915 m. buvo ALRK Vargonininkų sąjungos narys.

 Šaltiniai 

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. 

Dzikas, Antanas